《苏幕遮 其二》
清代·俞士彪

臂红轻，眉黛浅。髻上春幡，两个人谁健。寂寞昼长幽梦短。

閒倚红楼，袖冷雕阑暖。

别情深，诗思倦。剩酒残脂，和泪浇花片。春色不教来小院。

谁捲珠帘，放入双飞燕。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。